Ο Ντίμιταρ Μπερμπάτοφ θα πει "αντίο" στον ΠΑΟΚ σε λίγες ημέρες. Την είδηση την έδωσε ο πρόεδρος και διευθύνων σύμβουλος της ΠΑΕ, Λούμπος Μίχελ, κατά τη διάρκεια της παρουσίασης του Βλάνταν Ίβιτς ως πρώτου προπονητή της ομάδας.

"Ο Μπερμπάτοφ δεν θα συνεχίσει στην ομάδα μετά από απόφαση της διοίκησης. Προσέφερε όσο μπορούσε", ήταν το σχόλιό του.

Έτσι, το συμβόλαιο του 35χρονο Βούλγαρου επιθετικού με τον ΠΑΟΚ που λήγει στις 30 Ιουνίου δεν θα ανανεωθεί. Παράλληλα, αυτό αποτελεί και μια μεγάλη "ανακούφιση" της ΠΑΕ, αφού της κόστιζε 1.600.000 ευρώ "καθαρά" για ένα χρόνο.

Ο Μπερμπάτοφ έφτασε στον ΠΑΟK το καλοκαίρι του 2015, αλλά δεν κατάφερε να προσφέρει όσα περίμεναν οι άνθρωποι της ομάδας. Σε 17 συμμετοχές πρωταθλήματος σκόραρε τέσσερα τέρματα.